LAPIN KAR ..JÄOIKEUS	18.12.2006

Oikeusministeriö PL 25
00023 VALTIONEUVOSTO

G{kc-	,.' n! sterI O
Ro %O06

Asia

Lapin käräjäoikeuden lausunto riidattomien velkomusasioiden käsittelyn kehittämistä koskevasta työryhmämietinnöstä 2006:15

Pyydettynä lausuntona mietinnnöstä esitämme kunnioittavasti seuraavaa.

Työryhmä on tehnyt erittäin perusteellista ja ansiokasta työtä. Lausunnossamme keskitymme työryhmän ehdotusten arviointiin.

Lausuntoa varten on kuultu käräjätuomareita ja summaarisia velkomusasioita käsittelevää henkilökuntaa.
Riidattomi en- velkomusasioiden käsittelypaikka
Käräjäoikeus yhtyy toimikunnan näkemykseen siitä, ettei ole tarkoituksen-mukaista siirtää riidattomien velkomusasioiden käsittelyä pois käräjäoikeuksista.

Toimenpiteet summaarisen velkomusprosessin tehostamiseksi

1.	Mielestämme ei ole tarkoituksenmukaista keskittää riidattomien velkomusasioiden käsittelyä koko valtakunnan sisällä vain joihinkiin käräjäoikeuksiin, vaan pidämme hyvänä työryhmän esitystä siitä, että niiden käsittely voitaisiin työtilanteen tasaamiseksi siirtää muulle kuin nykyisin toimivaltaiselle tuomioistuimelle, jos vastaanottavan tuomioistuimen työtilanne sen sallii.

2.	Käräoikeuden näkemyksen mukaan haasteen tiedoksianto riidattomissa velkomusasioissa voitaisiin työryhmän esittämällä tavalla toimittaa tavallisena postitiedoksiantona työryhmän esittämillä perusteilla.
Lapin käräjäoikeuden käsityksen mukaan vastaaj an oikeusturvan riittävänä takeena on tässä tapauksessa mandollisuus hakea takaisinsaantia yksipuoliseen tuomioon, jos vastaaja kokee yksipuolisen tuomion olleen jostain syystä virheellisen.

3.	Työryhmän esittämät näkökohdat sähköisen asioinnin edistämiseksi ovat hyvät.

Käsityksemme mukaan voisi harkita mandollisuutta ulosoton hakemista haastehakemuksen yhteydessä myös muutenkin kuin sähköisen asioinnin yhteydessä.

Säädöshankkeet summaarisen velkomusprosessin kehittämiseksi

Työryhmän esitys lainsäädännön valmistelemiseksi ulosottoperusteen hankkimiseksi vapaaehtoisesssa perinnässä on kannatettava ajatus, koska tämä vähentäisi tuomioistuinten työmäärää selvissä saatavissa ja myös oikeudenkäyntikuluj a.

Lapin käräjäoikeudessa on kiinnitetty huomiota siihen, että perintälain voimaantulon jälkeen vaadittujen ja tuomittujen perimiskulujen määrä on aikaisemmasta kasvanut, kun lain tarkoituksena oli vähentää ja selkeyttää niitä.
Kannatamme siten työryhmän esitystä perintä- ja oikeudenkäyntikulujen sääntelyn uudistamiseksi velallisen kuluvastuun kohtuullistamiseksi.

Laamanni Lars Lindh
Os: Toivonniementie 1, 99600 Sodankylä Puh. 01036 50216 (Laamanni)
Telefax 01036 50239
Sähköposti: lappi.ko@om.fi